
Parlamentul  României

Camera  Deputaţilor

Comisia pentru industrii si servicii

                                                                                               Bucureşti 23.04.2012                                     
                                                                                               Nr.23/378/2011
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.22/2011 pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, transmis comisiei cu adresa nr.PLx.623 din 16 noiembrie 2011.


Prin obiectul de reglementare şi conţinutul său, proiectul de lege face parte din categoria legilor ordinare.








          Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

VICEPREŞEDINTE,

Alin Silviu Trăşculescu

                          Nr.23/378/2011
R A P O R T
asupra proiectului de Lege privind aprobarea Ordonanţei Guvernului nr.22/2011 pentru modificarea şi completarea Ordonanţei Guvernului nr.23/2009 privind activitatea de acreditare 
a organismelor de evaluare a conformităţii

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată spre dezbatere în fond, cu proiectul de Lege privind aprobarea Ordonanţei Guvernului nr.22/2011 pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, transmis cu adresa nr. PLx.623 din 16 noiembrie 2011 şi înregistrat la comisie cu nr.23/378 din 17 noiembrie 2011.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Senatul în calitate de primă Cameră sesizată, a adoptat acest proiect de lege  în şedinţa din 9 noiembrie 2011.


Ordonanţa de urgenţă are ca obiect de reglementare modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, în scopul armonizării prevederilor referitoare la marca naţională de acreditare cu cele stabilite în standardul armonizat aplicabil obligatoriu organismului naţional de acreditare.Totodată, prin introducerea unui nou alineat la art.8, autoritatea cu funcţie de reglementare se asigură că cerinţele de acreditare aplicabile organismelor de evaluare a conformităţii sunt suficiente, fără a fi excesive.
           Consiliul Legislativ a avizat favorabil proiectul de lege cu unele observaţii şi propuneri, preluate de iniţiator, conform avizului transmis comisiei cu adresa nr. 926/25.08.2011.
           Comisia juridică, de disciplină şi imunităţi a avizat favorabil proiectul de lege, aviz transmis cu adresa nr. PLx 623 din 22 noiembrie 2011.

În conformitate cu prevederile art.61 din Regulamentul Camerei Deputaţilor, republicat, membrii comisiei au  examinat proiectul de lege,  în şedinţa comisiei din data de 28 martie 2011.

La lucrările comisiei au fost prezenţi 16 deputaţi din totalul de 30 deputaţi, 3 fiind în protest parlamentar iar 11 absenţi.
În urma dezbaterilor, membrii comisiei au hotărât, cu unanimitate de voturi a celor prezenţi, să propună plenului Camerei Deputaţilor adoptarea proiectului de lege cu amendamente admise, prezentate în Anexă. 
În raport de obiectul şi conţinutul său, proiectul de Lege face parte din categoria legilor ordinare.
VICEPREŞEDINTE,

Alin Silviu TRĂŞCULESCU

Consilier parlamentar,  

                 Silvia Vlăsceanu
Anexă

A M E N D A M E N T E      A D M I S E

	Nr.

crt.
	Text O.G. nr.22/2011
	Text adoptat de Senat
	Amendamenteadmise
	Motivaţia

	0
	1
	2
	3
	4

	1.
	
	Titlul legii

LEGE

privind aprobarea Ordonanţei Guvernului nr.22/2011 pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii


	Nemodificat
	

	2.
	
	Articol unic. – Se aprobă Ordonanţa Guvernului nr.22 din 30 august 2011 pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, adoptată în temeiul art.1 pct.I.12 din Legea nr.131/2011 privind abilitarea Guvernului de a emite ordonanţe, publicată  în  Monitorul  Oficial al României, Partea I, nr.622 din 1 septembrie 2011.

	Articol unic. – Se aprobă Ordonanţa Guvernului nr.22 din 30 august 2011 pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, adoptată în temeiul art.1 pct.I.12 din Legea nr.131/2011 privind abilitarea Guvernului de a emite ordonanţe, publicată  în  Monitorul  Oficial al României, Partea I, nr.622 din 1 septembrie 2011, cu următoarea modificare:


	


	0
	1
	2
	3
	4

	3. 
	Titlul ordonanţei

ORDONANŢA 

pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii


	Nemodificat
	Nemodificat
	

	4. 
	Articol unic. – Ordonanţa  Guvernului nr.23/2009 privind activitatea de acreditare a organismelor de evaluare a conformităţii, publicată în Monitorul Oficial al României, Partea I, nr.601 din 31 august 2009, se modifică şi se completează după cum urmează:

	Nemodificat
	Nemodificat
	

	5. 
	1. La articolul 8, după alineatul (2) se introduce un nou alineat, alin.(3), cu următorul cuprins:

„(3) Pentru schemele de acreditare specifice prevăzute la alin. (1), cerinţele de acreditare se avizează de către autoritatea cu funcţie de reglementare.”

	Nemodificat

	Nemodificat
	

	6. 
	2. La articolul 9, alineatul (2) se modifică şi va avea următorul cuprins:

„(2) Veniturile proprii ale organismului naţional de acreditare se realizează din tarife pentru activităţile de acreditare şi alte activităţi asociate acestora, stabilite în statutul asociaţiei prevăzute la art. 4, şi din fonduri atrase, potrivit legii. Tarifele pentru activităţile de acreditare se avizează de către ministrul economiei, comerţului şi mediului de afaceri.”

	Nemodificat

	-La articolul unic punctul 2,  alineatul (2) al articolului 9 se modifică şi va avea următorul cuprins:

„(2) Veniturile proprii ale organismului naţional de acreditare se realizează din tarife pentru activităţile de acreditare şi alte activităţi asociate acestora, stabilite în statutul asociaţiei prevăzută la art. 4, şi din fonduri atrase, potrivit legii. Tarifele pentru activităţile de acreditare se avizează de către ministrul economiei, comerţului şi mediului de afaceri.”
Comisia pentru industrii şi servicii

	Articolul 4 se referă la înfiinţarea asociaţiei şi nu la activităţile de acreditare.De fapt, această confuzie a fost introdusă în textul publicat în Monitorul Oficial, diferit faţă de textul adoptat de Guvern.

	7. 
	3. Articolul 12 se modifică şi va avea următorul cuprins:

„(1) Ministerul Economiei, Comerţului şi Mediului de Afaceri este titular al mărcii naţionale de acreditare care are reprezentarea grafică prevăzută în anexa ce face parte integrantă din prezenta ordonanţă. Marca naţională de acreditare este înregistrată la Oficiul de Stat pentru Invenţii şi Mărci şi se administrează conform prevederilor legislaţiei aplicabile.

(2) Ministerul Economiei, Comerţului şi Mediului de Afaceri transmite, potrivit legii, organismului naţional de acreditare prevăzut la art. 3 dreptul asupra mărcii naţionale de acreditare.

(3) Organismul naţional de acreditare prevăzut la art. 3 utilizează marca naţională de acreditare atât pentru identificarea sa, cât şi ca parte a simbolurilor de acreditare.”
	Nemodificat
	Nemodificat
	

	8. 
	4. În tot cuprinsul Ordonanţei Guvernului nr.23/2009 privind activitatea de acreditare a organismelor de evaluare a conformităţii, cu modificările şi completările aduse prin prezenta ordonanţă, sintagmele „Ministerul Economiei” şi „ministrul economiei” se înlocuiesc cu sintagmele „Ministerul Economiei, Comerţului şi Mediului de Afaceri” şi respectiv „ministrul economiei, comerţului şi mediului de afaceri”.
	Nemodificat
	Nemodificat

